open-index/open-wikipedia-markdown huggingface dataset:
American Polar Society

**American Polar Society** er en amerikansk forening etablert i 1934 av August Howard.

## Æresmedlemmer
Fra 1936 ble oppdagere, forskere og geografer i polare strøk æret:

* David Legge Brainard (1936).
* Richard Evelyn Byrd (1938).
* Vilhjalmur Stefansson (1940).
* Lincoln Ellsworth (1944).
* Frank Debenham (1949). 
* Paul Allman Supe (1957). 
* Louise Arner Boyd (1959).
* Finn Ronne (1960). 
* Bernt Balchen (1966).
* Laurence McKinley Gould (1969).
* Thomas Charles Poulter (1973).
* Richard B. Black (1979). 
* Norman Dane Vaughan (1980).
* Lincoln A. Washburn (1981).
* Charles F. Passel (1982).
* Thomas H. Manning (1983).
* Conrad Shinn (1984).
* Graham Westbrook Rowley (1985).
* Waldo Kampmeier Lyon (1986)
* William Robert Anderson (1987)
* Joseph Otis Fletcher (1988)
* Norbert Untersteiner (1989)
* Max Brewer (1990).
* James Francis Calvert (1991)
* Martin Arthur Pomerantz (1992).
* James R. Reedy (1993).
* Beaumont Buck (1994).
* David C. Nutt (1995).
* Charles R. Bentley (1996).
* Wilford Frank Weeks (1997). 
* Kenneth Utuayuk Toovak, Sr. (1998).
* Robert Hoxie Rutford (1998).
* Anthony J. Gow (2004).
* James Van Allen (2006).

## Eksterne lenker
*
Armand Amar

**Armand Amar** (født 1953) er en israelskfødt fransk filmmusikkomponist som vokste opp i Marokko. Amar har israelsk mor og jødisk-marokkansk far med fransk pass og emigrerte til Frankrike med faren som barn. 
I 1976 møtte han den sørafrikanske koreografen Peter Goss, som introduserte ham for dans. De følgende årene jobbet Amar med flere koreografer innen samtidsdans. I 1994 grunnla han sitt eget plateselskap, *Long Distance*, sammen med Peter Gabriel og Alain Weber.

Filmmusikken til Amar er hovedsakelig fokusert på østlig musikk. Han har skrevet flere balletter og komponert musikk til en rekke spillefilmer, m.a. Belle & Sebastian (2013), *Den endelige løsningen* (2002), *Days of Glory* (2006) og *Home* (2009).  Han har flere ganger blitt nominert til Césarprisen for filmmusikken sin, men vant første gangen i 2010.

I 2013 laget Amar filmmusikken til Tusen ganger god natt av Erik Poppe. Amar vant Amandaprisen 2014 for denne musikken.

## Referanser


## Eksterne lenker
* 
*
Alvin Stoller

**Alvin Stoller** (født 7. oktober 1925, død 19. oktober 1992) var en amerikansk jazztrommeslager. Han ble født i New York City og lærte å spille trommer hos Henry Adler. Han spilte mye i storband i swing-tiden med artister som Benny Goodman, Tommy Dorsey, Harry James og Charlie Barnet. Han spilte for vokalister som Billie Holiday, Maler Tormé og Frank Sinatra på noen av de store innspillingene deres. Man kan høre trommene hans på mange av Ella Fitzgeralds «Songbook»-innspillinger og spilte med Duke Ellington.

Stoller har også spilt med Art Tatum, Roy Eldridge, Oscar Peterson, Coleman Hawkins, Ben Webster, Benny Carter, Herb Ellis og Erroll Garner I 1950-årene flyttet Stoller til Los Angeles, hvor han arbeidet mye i studio i Hollywood. 

## Referanser


## Litteratur
* Feather, Leonard. *The Encyclopedia of Jazz* (Horizon Press, 1960)
* Korall, Bort.  *Drummin' Men* (Schirmer Books, 1990)

## Eksterne lenker
* 
*
Ankerstokk

**Ankerstokk** er et langt, kompakt brød laget av rug.

Brødet ble nevnt i skotsk sammenheng i 1821. Desemberutgaven av *Blackwood Magazine* forteller om krydrede rugbrød kalte «anchor-stocks» som blir lagd i Edinburgh i forbindelse med julehøytida. Disse brødene inneholdt korinter og skal ha fått navn etter stokken i et tradisjonelt anker, som de lignet.

## Eksterne lenker
* Oppskrift på ankerstokk på dinmat.no
* Næringsinnhold på mylog.no
* Ankerstock for New Year. på theoldfoodie.com
Armenitt

**Armenitt** er et fargeløst til hvit rombisk mineral som først ble funnet i Armen gruve på Kongsberg. Det er et vannholdig silikat av aluminium, kalsium og barium (BaCa2Al6Si9O30•2H2O). Armenitt finnes ofte sammen med mineral som axinitt-(Fe), pyrrhotitt, kvarts, kalsitt og epidot.

I 1887 ble originalprøven samlet av cand.min. O.A. Corneliussen, som hadde markert den som mulig epidot. Henrich Neumann oppdaget senere prøven i Naturhistorisk museum og skildret det som et nytt mineral i 1939. Mineralet er senere blitt funnet utenfor Norge.

## Litteratur
* Neumann, H. (1939): Armenite, a new mineral. *Preliminary note.* Norsk Geologisk Tidsskrift. 19, 21-22 Neumann, H. (1941): Armenite, a water-bearing barium-kalsium-alumo-silicate. Norsk Geologisk Tidsskrift. 21, 19-24
Rad Crew

**Rad Crew** er et norsk podkastnettverk. Det ble startet i 2011 med podkasten med samme navn, men har vokst til å bli 10 ulike programmer – sentrert rundt popkulturelle temaer som spill, film, TV og tegneserier. Fra perioden 2012 til 2016 ble podkastene også distribuert på Gamer.no..

Radcrew.net drives og eies i sin helhet av Radcorp AS i Stavanger under redaktør og styreleder Jostein Hakestad.

Den opprinnelige podkasten er den nest mest hørte podcasten i Norge i kategorien «videospill».
## Referanser


## Eksterne lenker
* Rad Crews hjemmeside
* "Når ga du deg selv en podcast sist?". Dagbladet.no. Besøkt 4. november 2015.
Justice League (film)

***Justice League*** er en amerikansk eventyr- og actionfilm fra 2017, regissert av Zack Snyder, med Henry Cavill, Ben Affleck og Jason Momoa i hovedrollene. Filmen er den femte i *DC Extended Universe*, en filmserie basert på DCs tegneserier. I *Justice League* må Bruce Wayne (Ben Affleck) og Diana Prince (Gal Gadot) samle såkalte metahumans, mennesker med superkrefter, for å forsvare jorden mot superskurken Steppenwolf.

Filmen hadde kinopremiere i 17. november 2017 i USA.

## Handlingsreferat
For tusenvis av år siden hadde Steppenwolf og hans legioner av Parademons forsøkt å ta over jordkloden ved å bruke de kombinerte energiene til de tre moder-boksene. Men dette forsøket ble forpurret av en samlet allianse, inkludert de olympiske gudene, Amazoner, Atlanteaner, menneskeheten og utenomjordiske vesener. Etter at Steppenwolf og hæren ble forhindret, ble moder-boksene skilt fra hverandre og skjult på forskjellige steder. For tiden er menneskeheten fremdeles i sorg to år etter dødsfallet til Supermann, noe som utløste en moder-boks og Steppenwolfs retur til jorden.

Steppenwolf tar deretter sikte på å gjenvinne gunst hos sin tidligere mester Darkseid, og samle alle moder-boksene for å danne "enheten" som kan ødelegge jordens økologi og forandre jorden til å ligne på Steppenwolfs hjemverden. Steppenwolf får tak i en "moder-boks" fra Themyscira, og dronning Hippolyta til å advare sin datter Diana. Diana slutter seg til Bruce Wayne i et forsøk på å forene flere andre til deres sak: Wayne går etter Arthur Curry og Barry Allen, mens Diana kontakter Victor Stone. Wayne klarer ikke å overtale Curry, men Allen virker interessert for å bli med på laget. Diana klarer i utgangspunktet ikke å overtale Stone til å bli med. Men han blir senere med etter at hans far Silas og flere andre blir kidnappet av Steppenwolf, som ønsker seg moder-boksen som blir beskyttet av menneskeheten.

De får informasjo fra kommissær James Gordon, og oppdager Steppenwolf`shær i et forlatt anlegg under Gotham. Selv om gruppen klarer å redde de kidnappede ansatte, blir hele anlegget oversvømmet i løpet av konflikten. Bruce Wayne bestemmer seg for å bruke en moder-boks for å gjenopplive Supermann, som kan hjelpe dem med å bekjempe Steppenwolfs invasjon. Clark Kents kropp graves opp, men hans minner som Supermann har imidlertid ikke kommet tilbake. Batman sender ham til Lois Lane i Smallville, hvor minnene hans kommer sakte tilbake. Men i alt dette bråket blir en moder-boks stående ubevoktet, slik at Steppenwolf kan få tak i den.

## Medvirkende

* Henry Cavill som Clark Kent / Superman
* Ben Affleck som Bruce Wayne / Batman
* Jason Momoa som Arthur Curry / Aquaman
* Gal Gadot som Diana Prince / Wonder Woman
* Ezra Miller som Barry Allen / The Flash
* Amy Adams som Lois Lane
* Christina Wren som Captain Carrie Farris
* Ray Fisher som Victor Stone / Cyborg
* J.K. Simmons som James Gordon

## Referanser


## Eksterne lenker
*
Filmåret 2017

**Filmåret 2017** er en oversikt over lanserte filmer, utdelte priser og filmpersonligheter i 2017.

## Filmutgivelser i 2017
### Internasjonale storfilmer

* 1. mars - *[[Logan (film)|Logan]]*
* 17. mars - *[[Beauty and the Beast (2017)|Beauty and the Beast]]*
* 13. april - *[[The Fate of the Furious]]*
* 25. april - *[[Guardians of the Galaxy Vol. 2]]*
* 12. mai - *[[Baywatch (2017)|Baywatch]]*
* 16. juni - *[[Wonder Woman (2017)|Wonder Woman]]
* 6. juli - *Spider-Man: Homecoming*
* 4. september – *Three Billboards Outside Ebbing, Missouri*
* 8. september - *It*
* 25. oktober - **
* 16. november - *Justice League*
* 5. desember - *Jumanji: Welcome to the Jungle''

### Norske filmpremierer

## Mest innbringende filmer i 2017
### På verdensbasis
Under er en liste over de 10 mest innbringende filmene i verden som kom i 2017.

### I Norge
Under er en liste over de 10 mest sette filmene i Norge i 2017 pr 28. desember 2017. 

## Filmpriser

## Filmfestivaler
Noen av Filmfestivalene som blir arrangert i 2017.

## Dødsfall

## Referanser
Arneberg (Stange)

**Arneberg** er ei grend i Romedal i Stange kommune. Grenda har navn etter de tre Arneberg-gårdene, nordre, østre og søndre Arneberg, som ligger i et tilnærmet klyngetun vest for Jønsbergvegen (fylkesvei 1908), mellom Ilseng og Stange.

## Navn og historie
Ifølge *Romedalboka* er Arneberg-gårdene skilt ut fra den eldste gården i sognet, den opprinnelige urgarden, Berg: «Tunet til Jønsberg må være det stedet der den opprinnelige Berg-garden har ligget [...]. Her har en familiegruppe slått seg ned, og etter hvert er yngre familiemedlemmer tildelt lodder av hovedbølet. På den måten har nabogardene blitt til og fått navn etter den første rydningsmannen, som Arneberg, Stenberg, Pålsberg og Olaberg.»

Samme kilde oppgir at alle tre gårdene før reformasjonen var  bispedømmegods, og at de også fortsatte å tilhøre bispedømmet en stund etter reformasjonen. I 1615 stod imidlertid kronen (staten) som eier av gårdene.

*Norske Gaardnavne* oppgir at navnet opprinnelig kommer av «Arnaberg», fra mannsnavnet Arne (Arni), eller mulig «Arnarberg». Tilsvarende navn finnes også flere andre steder i landet.

## Gårdene

Mens jordveien av eiendommene ligger i umiddelbar tilknytning til gårdenes tun, har alle brukene hatt skogsstykker enten på Brynsåsen eller ved Kolomoen. Arealene som oppgis nedenfor er hentet fra *Romedalboka* som baserer seg på opplysninger fra 1964. Arealene kan senere være endret.

### Arneberg nordre
Gårdsnummer 214 (i tidligere Romedal kommune, nr. 4) har 430 mål dyrket jord og 560 mål skog. Det oppgis også at gården har skogsstykker på Kolomoen. Samlet areal er 990 mål. Familien Melbye har vært eiere siden 1909.

Ordfører i Romedal og stortingsrepresentant Christen Larsen Arneberg drev gården fra 1838 til 1861.

### Arneberg østre
Gårdsnummer 215 (i tidligere Romedal kommune, nr. 5) har 310 mål dyrket jord, 540 mål skog og 30 mål havn. Det oppgis at gården har skogseiendommer på Brynsåsen. I 1964 hadde eierfamilien også 700 mål skog på Kolomoen. 
 
Dette er den største av Arneberg-gårdene. Samlet areal i 1964 var 1580 mål.

Villaen Kilde tilhører gården - og ligger et stykke sørøst for tunet. Familien Kongsli har vært eiere siden 1913.

### Arneberg søndre
Gårdsnummer 216 (i tidligere Romedal kommune, nr. 6) har 350 mål dyrket jord, 375 mål skog og 200 mål havn. Samlet areal: 925 mål. Det er gjort oldtidsfunn på garden, 2 økser og en spore. Familien Lien var eiere i 1964.

## Kommunikasjon
Nord for Arneberg går Arnebergvegen vestover i retning Ottestad. Østover går Frenningvegen i retning nabogården Østby og Romedal kirke. Ved Arneberg er det også holdeplass for buss.

## Fredning
Tunet på gården Nordre Arneberg har to fredede bygninger, en hovedbygning av empiretype og et bryggerhus sammenbygd med en svalgangsbygning som bla har vært brukt som bryggerhus og drengestue. Husene er vedtaksfredet av Riksantikvaren.

Like sør for grenda ligger Jønsberg Landbruksskole.

## Referanser


## Eksterne lenker
* Arneberg Nordre på Facebook
Aspect-eksperimentet

**Aspect-eksperimentet** ble utført i 1982 av Alain Aspect og medarbeiderne hans for å teste om Bell-teoremet var gyldig. Eksperimentet går ut på at to og to foton blir sendt ut fra en lyskilde som er preparert slik at summen av spinnet til fotonene er lik null. Målingene gav resultat som stemte overens med Bell-teoremet og dette innebar at påstanden i kvantemekanikken om at verdenen er ikke-lokal på kvantenivå ble eksperimentelt bekreftet.

## Kilder
* Aspect-eksperimentet. I *[[Aschehoug og Gyldendals Store norske leksikon|Store norske leksikon.]]* Hentet fra:
Rambling Rose

***Rambling Rose*** er en amerikansk dramafilm fra 1991, regissert av Martha Coolidge. Manuset ble skrevet av Calder Willingham og basert på hans roman *Rambling Rose* fra 1972. Laura Dern og Robert Duvall hadde hovedrollene, mens Lukas Haas, John Heard og Diane Ladd spilte mindre roller.

Filmen fikk god kritikk og har 100 % på *[[Rotten Tomatoes]]* basert på 18 filmanmeldelser. Dern og Ladd, som er mor og datter både i filmen og virkeligheten, ble begge nominert til Oscar under den 64. Oscar-utdelingen i 1992. Dette var første gang en mor-datter-duo ble nominert for samme film og i det hele tatt samme år. Dern, som var 24 år på den tiden, var en av de yngste skuespillerne til å bli nominert til Oscar for beste kvinnelige hovedrolle. Filmen vant ingen Oscar-priser.

## Handling
Filmen handler om ungpiken Rose (Laura Dern) som har vokst opp i fattige vilkår. Hun blir ansatt som hushjelp til en velstående familie i Georgia, midt under den store depresjonen. På grunn av sin utstrålende seksualitet og sin bakgrunn som prostituert, oppstår det fort komplikasjoner.

## Medvirkende
* Laura Dern som Rose
* Diane Ladd som fru Hillyer
* Robert Duvall som herr Hillyer
* Lukas Haas som Willcox «Buddy» Hillyer
* Lisa Jakub som Frances «Dolly» Hillyer
* Evan Lockwood som Warren «Waski» Hillyer
* John Heard som voksne Buddy Hillyer
* Kevin Conway som Dr. Martinson 
* Robert John Burke som Dave Wilkie

## Referanser


## Eksterne lenker
*
Istid: På kollisjonskurs

***Istid: På kollisjonskurs*** (originaltittel *Ice Age: Collision Course*) er en amerikansk 3-D dataanimert eventyr/komediefilm regissert av Mike Thurmeier. Filmen er den femte i *[[Istid (film)|Istid]]*-serien, og er produsert av Blue Sky Studios og distribueres av 20th Century Fox.

I hovedrollene er stemmene til Ray Romano, John Leguizamo, Denis Leary, Queen Latifah, Keke Palmer, Jennifer Lopez and Chris Wedge. Simon Pegg vil også ha stemmen til Buck fra Istid 3: Dinosaurene kommer. Filmen er regissert av Mike Thurmeier and Galen T. Chu. I rollene finner vi også Jesse Tyler Ferguson, Adam DeVine, Nick Offerman, Max Greenfield, Stephanie Beatriz, Melissa Rauch, Carlos Ponce, Michael Strahan, Jessie J og Neil deGrasse Tyson. Den hadde kinopremière i USA 22. juli 2016 og i Norge 15. juli 2016.
 
## Handling
Scrats eventyr ut i rommet starter en kjedereaksjon av hendelser som truer Manny og resten av flokken nede på jorda, noe som tvinger dem til å forlate hjemmene deres. På veien oppdager de et eksotisk sted som ledes av den åndelige lederen Shangri Llama.

## Rolleliste

## Produksjon
Etter at *[[Istid 4: Kontinenter på avveie]]* ble sluppet sa John Leguizamo, stemmen til Sid: "It sounds like they’re working on something. So hopefully the answer is YES, but I cannot say for sure."

Filmen skulle egentlig ha premiere 15. juli 2016, men utgivelsen ble utsatt til 22. juli for å unngå å konkurrere mot filmene *[[Ghostbusters (2016)|Ghostbusters]]*, *[[La La Land]]* og *[[The Lake]]* som alle har premiere 15. juli.

## Referanser




## Eksterne lenker
* 
*
Automeropsis umbrata

***Automeropsis umbrata*** er en sommerfugl som hører til familien påfuglspinnere (Saturniidae).

## Utseende
En middelsstor påfuglspinner med øyeflekker på bakvingene. Forvingen er tilspisset og litt sigdformet hos begge kjønn, gråbrun med to tynne, vage, brune tverrlinjer. Bakvingens grunnfarge er brunlig langs kantene, okerfarget i midten, med en nokså stor, svart øyeflekk med lys kjerne, og to brunsvarte tverrbånd langs ytterkanten.

## Levevis
Den lever i skog.

## Utbredelse
Arten lever i Brasil.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae 
************** Slekten *[[Automeropsis]]* Lemaire, 1969
*************** *Automeropsis umbrata* (Boisduval, 1875)

## Eksterne lenker
* 
* Saturniidae Web - *Automeropsis umbrata* https://web.archive.org/web/20160305084400/http://www.saturniidae-web.de/automeropsis%20umbrata.htm
Cinommata bistrigata

***Cinommata bistrigata*** er en sommerfugl som hører til familien påfuglspinnere (Saturniidae).

## Utseende
En ganske liten, gråbrun påfuglspinner. Forvingen har to lyse bånd som møtes i vingespissen: det ene begynner omtrent midt på vingeroten, det andre nær bakhjørnet. Hannen er mørkt gråbrun med store, fjærformede antenner, hunnen er ganske lys på farge.

## Levevis
Den lever i skog.

## Utbredelse
Arten er utbredt i Argentina og Chile.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae 
************** Slekten *[[Cinommata]]* Butler, 1882
*************** *Cinommata bistrigata* Butler, 1882

## Eksterne lenker
* 
* Saturniidae Web - *Cinommata bistrigata* http://www.saturniidae-web.de/cinommata%20bistrigata.htm
Rhodirphia carminata

***Rhodirphia carminata*** er en sommerfugl som hører til familien påfuglspinnere (Saturniidae).

## Utseende
En middelsstor, slank, brokete farget påfuglspinner uten øyeflekker på vingene. Forvingen er vinrød med to rader av svarte og hvite tverrflekker (svarte mot ytterkanten og hvite mot midten). Bakvingen er oransje i den indre delen, brun til svartbrun i den ytre, med et lyst tverrbånd mellom de to fargene.

## Levevis
Den lever i skog.

## Utbredelse
Arten er utbredt i Colombia og Ecuador.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae 
************** Slekten *[[Rhodirphia]]* Schaus, 1902
*************** *Rhodirphia carminata* Schaus, 1902

## Eksterne lenker
* 
* Saturniidae Web - *Rhodirphia carminata* https://web.archive.org/web/20160421083204/http://saturniidae-web.de/Rhodirphia%20carminata.htm
Knoppsildre

**Knoppsildre** (*Saxifraga cernua*) er en flerårig urt i sildrefamilien.

Den er lav med en opprett, spinkel stengel. De nedre bladene er nyreformete med 5–7 fliker og lang stilk. Stengelbladene har få eller ingen fliker og har røde yngleknopper i bladhjørnene. Blomstene er hvite, 12–18&nbsp;mm store og sitter enkeltvis. Planten vokser på kalkgrunn der marka er våt, ofte i skygge. Arten formerer seg hovedsakelig med yngleknopper og setter sjeldent frø. 

Knoppsildre har en sirkumpolar utbredelse i Arktis og i fjellstrøk lenger sør. Den er polyploid og kromosomtallet varierer, 2n&nbsp;=&nbsp;24–72. Arten har sannsynligvis oppstått som en hybrid mellom bekkesildre (*S. rivularis*) på den ene siden, og *[[Saxifraga sibirica]]* og *[[Saxifraga radiata]]* på den andre.

I Europa finnes knoppsildre på Island, Jan Mayen, Svalbard, Frans Josefs land, Novaja Semlja, langs den skandinaviske fjellkjeden i Norge, Sverige og Finland samt i Skottland, Nord-Russland og noen få steder i Alpene og Karpatene. I Norge er knoppsildre ganske vanlig i fjellet i hele landet og finnes opp til 2200&nbsp;moh. i Jotunheimen.

## Referanser




## Litteratur
* 
* 
* 

## Eksterne lenker
* 
* Urtekildens bildegalleri - knoppsildre
* Svalbards flora - ''Saxifraga cernua''
Padling under Middelhavslekene 1991

**Padling under Middelhavslekene 1991**. Padling var en av flere sporter i de ellevte middelhavslekene som ble arrangert i Athen i Hellas i perioden 28. juni til 12. juli 1991. Det var andre gangen som padling var med på programmet for middelhavslekene. Det var åtte øvelser, kun for menn. Spania ble beste nasjon med fire gullmedaljer foran Frankrike og Italia med to hver.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Fotball under Middelhavslekene 1991

**Fotball under Middelhavslekene 1991**. Fotball var en av flere sporter under de ellevte middelhavslekene som ble arrangert i Athen i Hellas i perioden 28. juni til 12. juli 1991. Det var ellevte gangen som fotball var med på programmet under Middelhavslekene. Det var kun en fotballturnering for menn, ni lag deltok. Hellas vant finalen med 3-1 over Tyrkia og Marokko vant bronsefinalen mot Jugoslavia med 3-1.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Valin

**Valin** (forkortes **Val** eller **V**) er en av de 20 aminosyrene som er byggesteiner i proteiner. Den tilhører gruppen nøytrale, hydrofobe, upolare aminosyrer og er en av de essensielle aminosyrene som kroppen ikke kan lage selv, men må tilføres gjennom maten.

I den genetiske koden kodes valin slik: GUU, GUC, GUA og GUG.

Mat som inneholder mye valin er: cottage cheese (hytteost eller keso), fisk, kylling, jordnøtter, sesamfrø og linser. 

Valin er oppkalt etter planten Legevendelrot (Valeriana officinalis).
Phidira araucariae

***Phidira aruacariae*** er en sommerfugl som hører til familien påfuglspinnere (Saturniidae).

## Utseende
En middelsstor, brun påfuglspinner uten øyeflekker på vingene. Som vanlig hos påfuglspinnere er hunnen en del større og kraftigere enn hannen, men det er ikke noen markert forskjell i farge mellom kjønnene. Forvingene er avlange, rødbrune til nøttebrune på farge, med litt mørkere felt langs for- og bakkantene, disse er avgrenset av tynne, hvite streker. Vingens ytterkant er litt lysere. Bakvingen har en diffus, mørk flekk, men er ellers uten tegninger.

## Levevis
Den lever i skog.

## Utbredelse
Arten er utbredt i det sørlige Brasil (Santa Catarina).

## Systematisk inndeling
I likhet med en del andre slektsnavn i Hemileucinae er dette framkommet ved å stokke om på bokstavene i slektsnavnet *[[Dirphia]]*. Arten blir fortsatt ofte plassert i denne slekten.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae 
************** Slekten *[[Phidira]]* Michener, 1949
*************** *Phidira araucariae* (Jones, 1908)

## Eksterne lenker
* 
* Saturniidae Web - *Dirphia araucariae* https://web.archive.org/web/20160305030955/http://www.saturniidae-web.de/dirphia%20araucariae.htm
Leofwine

**Leofwine** er et gammelengelsk mannsnavn.

## Etymologi
Navneleddet *leof* har opprinnelse i urgermanske **leubha*,  «kjær». Den norrøne formen av navneleddet er *ljúfr*.
Navneleddet *vine* har opprinnelse i germanske **-winiz*, «venn». Den norrøne formen av leddet er *vinr*.

*Lefvini* og *Ljúfvini* er norrøne former av navnet. *Leobwin*, *Liebwin* og *Lebwine* er gammelhøytyske former av navnet, som har gitt opprinnelse til de skandinaviske navnene Levin, Ledvin og Lewin.

## Utbredelse
*Leofwine* er kjent brukt i England fra 700-tallet. *Leofwine* var et populært mannsnavn i England fra 900-tallet til 1000-tallet.

*Lefvini* er kjent brukt i to runeinnskrifter fra vikingtiden, så navnet var kjent, men antakelig ikke blant de mest brukte i Norden på den tiden.

Navnet er i dag mest utbredt i den relaterte formen *Levin*.

|}

## Kjente personer med navnet
Personene i listen er ordnet kronologisk etter fødselsår.
*Leofwine av Hwicce (død. ca. 1023), ealdorman av Hwicce
*Leofwine av Lichfield (død ca. 1095), abbed av Coventry og biskop av Lichfield
*Leofwine Godwinson (ca. 1035 &ndash; 1066), engelsk magnat og jarl

## Referanser


## Eksterne lenker
Jejo zjertva

***Jejo zjertva*** (russisk: **, på norsk: *Hennes offer*) er et russisk stumfilm fra 1917, basert på Henrik Ibsens skuespill, *[[Et dukkehjem]]*, fra 1879. 

Filmen hadde premiere i Russland 8. april 1917, bare 24 dager etter tsarens abdikasjon.

## Rolleliste
* Vladimir Gaidarov - Helmer
* Olga Gsovskaja - Nora
* Nikolaj Panov

## Eksterne lenker
* 
* ''HENRIK IBSEN - en filmografi'' på Nasjonalbiblioteket
Godwine

**Godwine** er et gammelengelsk mannsnavn.

## Etymologi
Navneleddet *god*, «gud», har opprinnelse i urgermanske **guða*, «gud», eller **gôda*, «god». De norrøne formene av navneleddet er *guðr*, *goðr*, *goð* og *guð*.
Navneleddet *vine* har opprinnelse i germanske **-winiz*, «venn». Den norrøne formen av leddet er *vinr*.

## Utbredelse
*Godwine* er kjent brukt i England fra 800-tallet. *Godwine* var et populært mannsnavn i England fra 900-tallet til 1000-tallet. Formen *Godwin* var vanlig på 1200-tallet.

Navnet er i dag i bruk i formen *Godwin* i flere afrikanske land.

|}

## Kjente personer med navnet

Personene i listen er ordnet kronologisk etter fødselsår.
*Godwine (myntmester) (900-tallet), angelsaksisk myntmester
*Godwine I av Rochester (900-tallet), biskop av Rochester
*Godwine av Worthy (død 1001), angelsaksisk bispesønn
*Godwin av Wessex (ca. 1001 &ndash; 1053), jarl av Wessex
*Godwine II av Rochester (1000-tallet), biskop av Rochester
*Godwin Obasi (1933&ndash;2007), nigeriansk meteorolog

## Referanser


## Eksterne lenker
Ealdberht

**Ealdberht** er et gammelengelsk mannsnavn.

## Etymologi
Navneleddet *eald* har opprinnelse i urgermanske **alða-*, «gammel». Den norrøne formen av leddet er *aldr*.
Navneleddet *berht* har opprinnelse i gammelengelske *beorht* og urgermanske **berhtaz*, «lys». Leddet finnes igjen i moderne engelsk i ordet *bright*. Den norrøne formen av navneleddet er *bjartr*.

## Utbredelse
*Ealdberht* var et populært mannsnavn i England fra 600-tallet til 700-tallet.

## Kjente personer med navnet
Personene i listen er ordnet kronologisk etter fødselsår.

## Referanser


## Eksterne lenker
Barnedødelighet

**Barnedødelighet** er en demografisk-statistisk og medisinsk betegnelse på dødsfall blant barn under fem år.

## Bakgrunn
Det skilles mellom perinatal («rundt fødselen») dødelighet, det vil si dødfødte og barn som dør i første leveuke, neonatal (nyfødt) dødelighet, som er dødsfall i de fire første leveukene, og spedbarnsdødelighet, som er dødsfall i første leveår. Begrepet barnedødelighet omfatter alle disse typene dødelighet i tillegg til større barn opp til fem år.

Barnedødelighet måles i antall dødsfall for hvert tusende barn. I utviklingsland er barnedødeligheten i gjennomsnitt 106, det vil si 106 av  barn dør før fylte fem år. I Norge er barnedødeligheten på 3 pr 1000 fødte (2017, en kraftig nedgang fra 1990 hvor den var 9 pr 1000 fødte.

Det medvirket til høy dødelighet blant nyfødte i høymiddelalderen at man en stund gikk bort fra å legge barnet til brystet de første dagene etter fødselen. I stedet for morsmelk ble den nyfødte matet med noe som ble ansett som mer styrkende: Rømmegrøt, fløtegrøt, smeltet smør. I virkeligheten er slik kost skadelig for nyfødte. Rundt 1750 døde 25 % av den norske befolkningen før ettårsdagen, og selv om en gift kvinne kunne påregnes å sette til verden 4-5 barn, var barn i realiteten et knapt gode. I dag dør 0,25 % før ettårsdagen, en reduksjon på 99 %. I Ølgod kirke ved Ribe i Danmark henger et epitafium av presten Søren Jensen Buch (død 1606) som var gift to ganger. Ved den første konen hans står syv hvitkledde barn; de døde alle som små. Ved kone nr 2 står ni hvitkledde barn - og én gutt i mørke klær, den eneste som overlevde sin far. Buch ble far til 17 barn, men bare én levde opp. I denne prestefamilien var barnedødeligheten på rundt 94 %.

### Årsaker
De viktigste årsakene til dødsfall blant barn under 5 år er:
* Diaré
* Malaria
* Underernæring
* Lungebetennelse
* Prematur fødsel
Lungebetennelse, diaré og malaria er tilsammen årsaken til 3 av 10 dødsfall blant barn før fylte 5 år og nesten halvparten av dødsfallene globalt blant barn under 5 år skyldes underernæring.

#### Epidemiologi
Under 5-dødelighet er antall barn som dør før fylte 5 år per 1000 levendefødte per år. I 2013 var verdensgjennomsnittet 46 (4,6&nbsp;%), gått ned fra 90 (9,0&nbsp;%) i 1990. Gjennomsnittet var 6 i utviklede land og 50 i utviklingsland, inkludert 92 i Afrika sør for Sahara. Angola er blant disse. Likeså er det forskjeller mellom rike og fattige husholdninger i utviklingsland. Ifølge en Redd Barna-artikkel har barn fra de fattigste husholdningene i India tre ganger større sannsynlighet for å dø før sin femte fødselsdag enn barn fra de rikeste husholdningene. Det er dog begrenset hvor nøyaktige beregningene er i utviklingsland, spesielt i distriktene. En etnografisk studie i Pacatuba, Brasil, fant at rapporteringen av under-5 dødelighet kun utgjorde 44,4&nbsp;% av de faktiske dødsfallene. Høye reisekostnader, tapt arbeidskraft og bortfall av sosio-økonomiske fordeler er faktorer som kan forklare hvorfor dødsfall ikke rapporteres til statlige statistiske kontorer.

## Referanser
Douglas C-124 Globemaster II

**Douglas C-124 Globemaster II**, med kallenavnet **«Old Shaky»**, var et transportfly for tungtransport bygd av Douglas Aircraft Company i Long Beach i California.

C-124 ble vesentlig beyttet av United States Air Force under oppdrag for MATS på 1950- og tidlig 1960-tallet, fram til Starlifter kom i tjeneste. Flyet ble benyttet av Air Force Reserve og Air National Guard frem til 1974.

Douglas Aircraft utviklet  C-124 fra 1947 til 1949, etter en  prototype basert på Douglas C-74 Globemaster som ble brukt under andre verdenskrig. Flyet hadde fire store Pratt & Whitney R-4360 stempelmotorer som hver produserte 3800 hk. C-124 kunne frakte  31&nbsp;100 kg. last. Lasterommet var 23 meter langt. Flyet kunne frakte stridsvogner, kanoner, lastebiler og annet tungt utstyr. Som passasjerfly kunne det frakte 200 fullt utrustede soldater på to doble dekk eller 127 bårepasienter med sykepassere.

## Kilder
* Connors, Jack. *The Engines of Pratt & Whitney: A Technical History.* Reston, Virginia: American Institute of Aeronautics and Astronautics, 2010. ISBN 978-1-60086-711-8.
* Francillon, René J. *McDonnell Douglas Aircraft since 1920*. London: Putnam, 1979. ISBN 0-370-00050-1.

## Eksterne lenker
* 
* The Air Mobility Command Museum
* Fact Sheets : Douglas C-124C Globemaster ''National Museum of the USAF''
Emma Johansson (orienteringsløper)

**Emma Johansson** (født 7. oktober 1981 i Kristinehamn) er en svensk orienteringsløper. Hun løper for den svenske orienteringsklubben Domnarvets GoIF og det svenske landslaget.

## Karriere
Johansson har vært med på å vinne orienteringsverdens største klubbstafett, Venla, hele tre ganger med sin klubb Domnarvets GoIF. Seirene i den prestisjetunge stafetten kom i 2008, 2011 og 2015.
I 2015 tok hun sine to første medaljer i VM-sammenheng. I skotske Inverness tok hun først bronse på mellomdistansen, før hun tok en ny bronse på stafetten sammen med Helena Jansson og Annika Billstam. Johansson løp ankeretappen for det svenske laget.

I VM i Estland 2017 ble Johansson verdensmester da Sverige vant damestafetten på mesterskapets siste dag. Johansson løp første etappe på det svenske vinnerlaget som ellers bestod av Helena Jansson og Tove Alexandersson.

## Eksterne lenker
* 
* «Emma Johansson» hos orientering.se
The Wild Duck (film fra 1983)

***The Wild Duck*** er en australsk dramafilm fra 1983 basert på Henrik Ibsens skuespill *[[Vildanden]]* fra 1884. Dramaet er flyttet til Tasmania i 1913. 

## Om filmen
Den innbrakte A$115 664 på kino i Australia.

## Rolleliste
*Liv Ullmann - Gina
*Jeremy Irons - Harold
*Lucinda Jones - Henrietta
*John Meillon - Major Ackland
*Arthur Dignam - Gregory
*Michael Pate - George
*Colin Croft - Mollison
*Rhys McConnochie - Dr. Roland
*Marion Edward - Bertha
*Peter Desails - Peters
*Jeff Truman - Johnson

## Referanser


## Eksterne lenker
* 
*  ''The Wild Duck'' i *[[The New York Times]]*
*  ''The Wild Duck''  på Oz Movies
Auroraia eophila

***Auroraia eophila*** er en sommerfugl som hører til familien påfuglspinnere (Saturniidae).

## Utseende
En nokså liten, brunlig påfuglspinner med øyeflekker på bakvingene. Hunnen er mye større og kraftigere enn hannen. Forvingen er brun med to tynne, hakkete hvite tverrbånd. Bakvingen er rosa med brun ytterkant og en stor, svart og brun øyeflekk (med liten, hvit kjerne) litt utenfor midten.

## Utbredelse
Arten er bare kjent fra Argentina.

## Systematisk inndeling
Inntil nylig ble arten plassert i slekten *[[Molippa]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae 
************** Slekten *[[Auroraia]]* Brechlin & Meister, 2011
*************** *Auroraia eophila* (Dognin, 1919)

## Eksterne lenker
* 
* Saturniidae Web - *Auroraia eophila*. Med bilder av de fleste artene http://www.saturniidae-web.de/Molippa%20eophila.htm
Perigopsis oculata

***Perigopsis oculata*** er en sommerfugl som hører til familien påfuglspinnere (Saturniidae).

## Utseende
En nokså liten, spinkel, bredvinget påfuglspinner. Hannen er okergul, hunnen rødbrun. Forvingen er noe tilspisset, med en liten øyeflekk i  midten og en brun, rett tverrstrek nær ytterkanten. Bakvingen har en mørk midtflekk og et brunt tverrbånd, men begge er vage.

## Utbredelse
Arten er utbredt i Brasil.

## Systematisk inndeling
Arten blir ofte plassert i slekten *[[Catacantha]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae 
************** Slekten *[[Perigopsis]]* Bouvier, 1932
*************** *Perigopsis oculata* Schaus, 1921

## Eksterne lenker
* 
* Saturniidae Web - *Catacantha oculata*. Med bilder av de fleste artene http://www.saturniidae-web.de/Catacantha%20oculata.htm
Gibson Hummingbird

**Gibson Hummingbird** er en legendarisk akustisk gitar fra Gibson Guitar Corporation. Når den kom i 1960 var den Gibsons nest dyreste gitar, bak Gibson J-200.

I år 2000 mottok gitaren *Player's Choice Award* i klassen *Dreadnought*.
## Referanser
Jenny Johansson

**Jenny Johansson** (født 19. januar 1977 i Timmele) er en svensk orienteringsløper. Hun løper for den svenske orienteringsklubben Ulricehamns OK og løp tidligere for det svenske landslaget.

## Karrière
Johansson tok to sølvmedaljer i VM i Tammerfors i 2001 på VM-historiens siste kortdistanse og på stafetten. Året etter ble det sølv og bronse i sveitsiske Rapperswil. På hjemmebane i Västerås i 2004 ble det ingen individuelle medaljer for Johansson, men sammen med Gunilla Svärd og Karolina A. Højsgaard tok hun gull på stafetten for hjemmenasjonen. I 2000 ble hun europamester på kortdistanse i ukrainske Truskavets, da hun gikk helt til topps foran Simone Luder.

Johansson har vært med på å vinne orienteringsverdens største klubbstafett, Venla, hele fire ganger med sin klubb Ulricehamns OK. Seirene i stafetten kom i 2004, 2005, 2006 og 2009. Kun Simone Niggli med sine fem seire har flere seire i Venla-stafetten.

## Referanser


## Eksterne lenker
*
Casa de muñecas (1954)

***Casa de muñecas*** er en meksikansk film fra 1954, i regi av Alfredo B. Crevenna. Den bygger på Henrik Ibsens skuespill *[[Et dukkehjem]]* (1879). 

## Rolleliste
*Marga Lopez - *Nora* 
*Ernesto Alonso - *Dr. Eduardo Anguiano* 
*Miguel Torruco - *Osvaldo López Mendoza* 
*María Douglas - *Cristina* 
*Augusto Benedico - *Agustín Arreola* 
*Mimí Derba  Mimí Derba - *Abuela, Osvaldos mamma* 
*Lupe Carriles - *Mariana*

## Referanser


## Eksterne lenker
*
Erkki Aro

**Erkki Aro** (født 11. mars 1916, død 1993) var en finsk orienteringsløper.

Erkki Aro er sammen med Juhani Salmenkylä de eneste som har vunnet orienteringsverdens største klubbstafett, Jukola, hele syv ganger. Sammen med sin klubb Helsingin Suunnistajat vant han de to første utgavene av stafetten som ble arrangert for første gang i 1949. Aro var med å vinne i 1949, 1950, 1952, 1953, 1956, 1957 og 1960. Han var den første til å vinne syv ganger.

Aro ble finsk mester i orientering i 1949 og 1953. Han var med å vinne Tiomila i 1954.

Etter karrieren var over var han hovedtrener for det finske landslaget i perioden 1963-1969.

## Se også
* Jukola - Statistikk

## Kilder
* Historikk: Finsk mesterskap i orientering
Karolina A. Højsgaard

**Karolina Arewång Højsgaard** (født **Arewång** 12. mars 1971 i Oxelösund) er en svensk orienteringsløper. Hun løper for den svenske orienteringsklubben Domnarvets GoIF, og løp tidligere for det svenske landslaget.

## Karrière
Etter å ha tatt to sølvmedaljer i VM i Sveits i 2003, dominerte hun verdensmesterskapet på hjemmebane i Västerås ett år senere. Hun tok to gull og en sølvmedalje i verdensmesterskapet i 2004. Gullmedaljene kom på distansene langdistanse og stafett. Med seg på stafettriumfen hadde hun Gunilla Svärd og Jenny Johansson. Sølvmedaljen ble tatt på sprintdistansen, der Højsgaard kun ble slått av Simone Niggli-Luder. Hun tok ytterligere to sølvmedaljer og én bronse i perioden 2003-2009, og endte med to gull, fem sølv og én bronse fra VM. I EM-sammenheng har hun to stafettgull (2004 og 2010) og én stafettbronse (2006).

Højsgaard har vært med på å vinne orienteringsverdens største klubbstafett, Venla, hele tre ganger med sin klubb Domnarvets GoIF. Seirene i den prestisjetunge stafetten kom i 2008, 2011 og 2015. Hun ble også nordisk mester i terrengløp for lag i 2003.

## Personlig
Karolina A. Højsgaard er gift med den danske tidligere landslagsløperen Thomas Højsgaard. Sammen har de to sønner.

## Utmerkelser
* 2004 - Årets orienteringsløper i Sverige

## Eksterne lenker
*
Las Cañas

**Las Cañas** er en by i Río Negro-departementet i det vestlige Uruguay. 

## Befolkning
Las Cañas har 177 innbyggere *(Beregning 2011)*

Kilde:

## Referanser


## Eksterne lenker
* Kart over Las Cañas, Uruguay (INE) (spansk)
Juhani Salmenkylä

**Heikki Veikko Juhani Salmenkylä** (født 8. mars 1932, død 4. mai 2022) var en finsk orienteringsløper.

Juhani Salmenkylä er sammen med Erkki Aro den eneste som har vunnet orienteringsverdens største klubbstafett, Jukola, syv ganger. Sammen med sin klubb Helsingin Suunnistajat var han med å vinne i 1950, 1952, 1953, 1956, 1957 og 1960 og 1970. Han var 18 år da han vant for første gang, og 38 år da han vant for siste gang. 20 års alderssprang mellom to Jukola-seire er rekord. Salmenkylä var andremann, og foreløpig siste person som har klart å vinne syv ganger.

Juhani Salmenkylä ble europeisk mester i stafett i sveitsiske Le Brassus i 1964. Fra VM i orientering har han to stafettsølv. De var han med på å ta på hjemmebane i Fiskars i 1966 og i svenske Linköping i 1968. Begge ganger ble de slått av Sverige.

Salmenkylä var også en god basketballspiller. Han vant flere finske mesterskap i basketball og var dommer i OL i Tokyo i 1964. Han var flere sesonger basketballtrener. I 2015 ble han innlemmet i Finsk Basketballs Hall of Fame.

## Referanser


## Eksterne lenker
*
Tommi Tölkkö

**Tommi Tölkkö** (født 1974) er en tidligere finsk orienteringsløper.

Tommi Tölkkö tok i alt én gullmedalje og tre bronsemedaljer i junior-VM i årene 1993 og 1994. Han utviklet seg til å bli en meget sterk stafettløper, og har vunnet orienteringsverdens største klubbstafett, Jukola, hele fem ganger. I 1994 og 1996 vant han stafetten med sin daværende klubb,  Turun Suunnistajat. Han var kun 20 år gammel første gang han gikk til topps i Jukola. Finnen meldte etterhvert overgang til Kalevan Rasti hvor han bidro sterkt til at klubben vant Jukola i 2004, 2005 og 2007. 

Kun Helsingin Suunnistajats legendariske duo Erkki Aro og Juhani Salmenkylä med sine syv triumfer har flere seire i Jukolas historie enn Tölkkö.

## Eksterne lenker
*
Grand Canyon – i storbyens hjerte

***Grand Canyon – i storbyens hjerte*** (originalittel ***Grand Canyon***) er en amerikansk dramafilm fra 1991, regissert av Lawrence Kasdan. Manuset er skrevet av Kasdan og kona hans Meg. Filmen tar for seg en rekke ulike historier og karakterer, og utforsker temaet om raskeskillet i 90-årenes USA. Filmen fikk hovedsakelig god kritikk, og den anerkjente kritikeren Roger Ebert ga filmen fire av fire stjerner. Lawrence og Meg Kasdan ble nominert til en Oscar for beste originalmanus for arbeidet sitt på manuskriptet. Filmen vant også Gullbjørnen under filmfestivalen i Berlin.

## Handling
På vei hjem etter å ha vært publikum under en basketball-kamp med Los Angeles Lakers, blir en advokat ved navn Mack prisgitt potensielle ranere når bilen hans bryter sammen i en potensielt farlig del av Los Angeles sent på kvelden. Men ranerne blir snakket ut av planene deres av Simon, en bergingsbil-sjåfør som dukker opp akkurat i tide. Mack forsøker deretter å bli venn med Simon, til tross for at det ser ut til at de ikke har noe til felles.

I mellomtiden opplever Macks kone Claire og hans beste venn Davis, en produsent av voldelige actionfilmer, livsendrende hendelser. Claire møter en forlatt baby når hun er på joggetur, og blir fast bestemt på å adoptere babyen. Davis blir plutselig interessert i filosofi, i stedet for profitt, etter å ha blitt skutt i beinet av en mann som forsøkte å stjele armbåndsuret hans.

Davis lover deretter å vie resten av sin karriere til å eliminere vold fra filmer som blir vist på kino. Filmen forteller om hvordan disse karakterene – så vel som deres bekjente, medarbeidere eller familie-medlemmer – blir påvirket av hovedpersonenes interaksjoner i kjølvannet av livsendrende hendelser.

## Medvirkende
* Kevin Kline som Mack
* Danny Glover som Simon
* Steve Martin som Davis
* Mary McDonnell som Claire
* Mary-Louise Parker som Dee
* Alfre Woodard som Jane
* Jeremy Sisto som Roberto
* Tina Lifford som Deborah
* Patrick Malone som Otis
* Randle Mell som The Alley Baron
* Sarah Trigger som Vanessa
* Marlee Matlin, Randle Mell, Marley Shelton og regissøren Lawrence Kasdan hadde også gjesteroller.

## Referanser


## Eksterne lenker
*
Philippe Adamski

**Philippe Adamski** (født 8. april 1985 i Dechy) er en fransk orienteringsløper som representerer den finske orienteringsklubben Kalevan Rasti.

## Karriere
Adamski har hatt en fin internasjonal karriere og har til sammen fire medaljer fra orienterings-VM og -EM. På hjemmebane i Savoie vant han sitt første og hittil eneste VM-stafettgull sammen med François Gonon og Thierry Gueorgiou. Franskmannen har vært på pallen individuelt én gang i EM-sammenheng. Det skjedde i bulgarske Primorsko i 2010 da han ble nummer to på langdistansen Både i Tsjekkia i 2008 og i Savoie i 2011 ble det bronsemedalje på langdistansen bak sveitsiske Daniel Hubmann. 

Adamski har siden 2005 representert den finske storklubben Kalevan Rasti i de store klubbstafettene i orienteringsverden. I den største av dem alle, Jukola har franskmannen vunnet hele fire ganger. Han var på Kalevan Rastis vinnerlag i 2007, 2012, 2013 og 2014. Kun seks løpere har gjennom historien flere Jukola-seire en Adamski.

## Eksterne lenker
*
Balder Brygg

**Balder Brygg** er et mikrobryggeri i Leikanger i Sogn og Fjordane. Det begynte ølproduksjon i 2012. Virksomheten trekker linjer tilbake til vestnorsk hjemmebryggertradisjon samtidig som den også lager lagerøl.

Øl laget med tradisjonelle bryggemetoder og overgjæring (alt) er Gammel-Ole, som likner engelske old alt-typer, og Bergen Pale Ale, et pale ale som minner om IPA. Undergjæra lagerøl er Sognapils, Sognapils Extra, Vårøl, Julebukk, Turken, Kjedlarpils og Eplepils. Balder Brygg har også produsert flere øl i samarbeid med Flying Culinary Circus.

Bryggeriet bruker Baldersteinen som motiv på flaskeetikettene. Produktene distribueres i hele Norge.

## Referanser


## Eksterne lenker
* 
* 
*  Presentasjon hos NHO Mat og Drikke
Hannu Airila

**Hannu Airila** (født 9. juli 1985 i Kervo) er en finsk orienteringsløper som representerer den finske klubben Kalevan Rasti.

Hannu Airila tok bronsemedalje i junior-VM i sveitsiske Tenero i 2005. Siden har representasjoner for det finske landslaget gitt 11.-plass på mellomdistanse i VM som bestenotering. Den kom også i Sveits, nærmere bestemt i Lausanne i 2012. Han utviklet seg til å bli en meget sterk stafettløper, og har vunnet orienteringsverdens største klubbstafett, Jukola, hele fem ganger. Han var kun 19 år gammel da han for første gang gikk til topps i Jukola i 2005. Finnen har bidratt sterkt til at Kalevan Rasti vant Jukola i 2005, 2007, 2012, 2013 og 2014. 

Kun Helsingin Suunnistajats legendariske duo Erkki Aro og Juhani Salmenkylä med sine syv triumfer har flere seire i Jukolas historie enn Airila.

## Eksterne lenker
*
Flamencogitar

**Flamencogitar** er en egen variant av en standard klassisk gitar, med sin opprinnelse i det sørlige Spania. Den har en litt mindre og nettere bygget kropp, og ofte helt hode (*solid headstock*). Der den vanlige klassiske gitaren ble utviklet med utgangspunkt i europeisk klassisk musikk og *høykultur*, var flamencogitaren en mer folkelig variant utviklet til å fungere med sang og dans og menigmanns kultur. Den har en skarpere lyd enn en klassisk gitar, er mer distinkt ved strumming, og er bygget for en mer aggressiv høyrehåndsteknikk som er typisk for sjangeren. Den har ofte også montert beskyttelsesplater (*golpeadores*) på kroppen, slik at man kan slå med neglene uten at den tar skade.

Det finnes i tillegg en hybrid av de to, kalt *flamenca negra*, som har en bredere sarg (siden på gitarkroppen) og derfor en dypere tone.

## Referanser
Basisk bergart

En **basisk bergart** er en magmatisk bergart som er relativt fattig på silisium. Ofte blir grensen satt ved  52 % SiO2), men rik på jern, magnesium og kalsium. De er tunge og mørke, for eksempel gabbro og basalt. Magmatiske bergarter blir gjerne inndelt etter minkende SiO2-innhold i surhet (mer enn 66 %), intermediære (66–52 %), basiske (52–45 %) og ultrabasiske (mindre enn 45 %).

## Eksterne lenker
* Basiske bergarter. (14. februar 2009). I Store norske leksikon. Hentet 13. februar 2014 fra .
Parancistrota geayi

***Parancistrota geayi*** er en sommerfugl som hører til familien påfuglspinnere (Saturniidae).

## Utbredelse

## Systematisk inndeling
Arten blir ofte plassert i slekten *[[Automeris]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae 
************** Slekten *[[Parancistrota]]* Bouvier, 1933
*************** *Parancistrota geayi* Bouvier, 1933

## Eksterne lenker
* 
* Saturniidae Web - *Parancistrota geayi*. Med bilder av de fleste artene http://www.saturniidae-web.de/Automeris%20geayi.htm